Somewhere in Time

For den am. filmen fra 1980, se Somewhere in Time (film)

Somewhere in Time er det britiske heavy metal-bandet Iron Maidens sjette studioalbum.

Albumet ble utgitt 29. september 1986. Utgivelsen kom i Iron Maidens «eksperimentelle» periode, som blant annet fikk bandet til å bruke synth, noe vokalist Bruce Dickinson engang sa at aldri kom til å skje. Bandet brukte gitar- og bassynth på albumet, men gikk over til keyboard på neste album, Seventh Son of a Seventh Son, fordi dette hindret dem i å bevege seg mye rundt på scenen på konserter.

Selv om mye av teksten omhandler tid og fremtid, er albumet ikke et konseptalbum. Coveret er tegnet av Derek Riggs og inneholder veldig mange detaljer som er Iron Maiden-relatert. Det tok ham tre måneder å tegne ferdig coveret. Bandet spiller ganske sjelden spor fra dette albumet på konsertene sine, delvis grunnet konflikter mellom bassist Steve Harris og Bruce Dickinson under innspillingene. All musikk Dickinson hadde skrevet til albumet ble droppet til fordel for bidragene til gitarist Adrian Smith, som blant annet skrev begge albumsinglene, «Wasted Years» og «Stranger in a Strange Land». «Wasted Years» og «Heaven Can Wait» blir imidlertid spilt innimellom, blant annet på 2008-turneen, Somewhere Back in Time World Tour. Under delen mellom gitarsoloene i «Heaven Can Wait» er det blitt vanlig at crewet til Iron Maiden får komme opp på scenen og synge med mellomspillets karakteristiske støttevokal.

Sporliste 
 «Caught Somewhere in Time» (Harris) – 7:26
 «Wasted Years» (Smith) – 5:07
 «Sea of Madness» (Smith) – 5:42
 «Heaven Can Wait» (Harris) – 7:22
 «The Loneliness of the Long Distance Runner» (Harris) – 6:31
 «Stranger in a Strange Land» (Smith) – 5:45
 «Déjà Vu» (Harris, Murray) – 4:56
 «Alexander the Great» (Harris) – 8:37

Personell
 Bruce Dickinson – vokal
 Dave Murray – gitar, gitar-synthesizer
 Adrian Smith – gitar, gitar-synthesizer, bakgrunnsvokal
 Steve Harris – bass, bakgrunnsvokal, bass-synthesizer
 Nicko McBrain – trommer

Kilder

Eksterne lenker   
 

Iron Maiden-plater
Musikkalbum fra 1986